b"\n_START_ARTICLE_\nCastell Amilakhvari\n_START_SECTION_\nHist\xc3\xb2ria\n_START_PARAGRAPH_\nEl castell, constru\xc3\xaft durant el segle XVII per la fam\xc3\xadlia de nobles Amilakhvari, es trobava al nord d'un complex m\xc3\xa9s gran que ara com ara ha desaparegut quasi per complet. Consisteix en una fortalesa rectangular, actualment en ru\xc3\xafnes, en la seva part occidental, t\xc3\xa9 una esgl\xc3\xa9sia i dues torres.\n_START_SECTION_\nArquitectura\n_START_PARAGRAPH_\nEl monument \xc3\xa9s un conjunt d'edificis, el qual consta de tres complexos: el castell principal \xe2\x80\x94amb torres, esgl\xc3\xa9sia, campanar, palau\xe2\x80\x94, el segon castell \xe2\x80\x94amb torres i ru\xc3\xafnes del palau\xe2\x80\x94 i el castell Givi Amilakhvari. Els edificis daten dels segles XVII-XVIII. _NEWLINE_El castell va ser constru\xc3\xaft principalment amb llambordins, mentre que per als interiors es van utilitzar maons i pedra triturada. _NEWLINE_Origin\xc3\xa0riament pensada per ser un campanar, la torre propera a l'esgl\xc3\xa9sia va acabar estant nom\xc3\xa9s una torre pel dif\xc3\xadcil moment pol\xc3\xadtic que va afrontar el pa\xc3\xads quan el pr\xc3\xadncep Givi Amilakhvari va lluitar intermitentment amb i contra els otomans i el persa Nader Shah, a mitjan segle XVIII. _NEWLINE_A prop del castell, gaireb\xc3\xa9 a l'altre costat de la carretera, poden veure's les dues torres Kvemo. De fet aquestes torres s\xc3\xb3n les restes de dos castells m\xc3\xa9s petits, que tamb\xc3\xa9 van pert\xc3\xa0nyer a la fam\xc3\xadlia Amilakhvari."